File:Purana Vangmayam.PNG

పురాణ వాఞ్మయం
పోతన భాగవత పద్యాలు తెలుగు వారి నోట అలలు అలలుగా కదులాడుతాయి అనుటలో అతిశయోక్తి లేదు. భాగవతం భక్తి జ్ఞాన, కర్మల త్రివేణీ సంగమం. ఇందు శివకేశవులకభేదం తెల్పబడింది". చేతులారంగ శివుని పూజింపడేని, నోరు నొవ్వంగా హరి కీర్తినుడువడేని " అన్నపద్యం ఉదాహరణ ఇందేదయము సత్యంబులోను గాదల పడేని అన్నపాదం మానవులు, సత్యగుణాలనలవర్చుకోవాలని విశదీకరిస్తుంది. భాగవత పఠనం వలన భవభయంబులు బాసిపోవు అని పోతన తెల్పుతాడు.

భాగవతం భక్తి జ్ఞాన వైరాగ్యాలకి మూలకందం.’సతులెవ్వరు, సుతులెవ్వరు, శతృ మిత్ర బంధువులెవ్వరని’చెప్తూ, సర్వాత్ముడొక్కడే గతియని చిత్రకేతు కథ వివరిస్తుంది. అహంకారం, బలం,దర్పం గర్వంతో మనిషి మిడిసిపడకూడదని. అవి నశించగా చివరికి అతీతశక్తి అయిన భగవంతునే శరణువేడాలి అనే విషయాన్ని గజేంద్ర మోక్షం వివరిస్తుంది. క్షీరసాగర మధన సమయంలో హాలాహల భక్షణ చేయదలచి శివుడు "పరహితము సేయునెవ్వడు.పరమహితుండగును భూతపంచకమునకున్" అని పరహితము పరమధర్మమని తెల్పి హాలాహల భక్షణ చేస్తాడు. ఉన్నదానితోనే తృప్తి చెందాలని "తృప్తింజందని మనుజుడు సప్తద్వీపములనైన జక్కంబడునే" అని వామన చరిత్ర తెల్పుతుంది.

ఇంతటి మహత్తు గల భాగవతాన్ని తెలుగువారి కందించి పోతన ధన్యజీవి అయినాడు.....శివకిషెన్ జీ